Diari Oficial de la Generalitat Valenciana


Sumari del DOGV 5978, del 20-03-2009 (2009/2927)

Licitació per a la selecció de l'empresari constructor de les obres d'urbanització del Programa d'Actuació Integrada del Sector TO-4 del Pla General d'Elx.
-----------------------------------------------------------------------------------------------------------------------------------------------------------

### Dades del document

Número de DOGV
:   5978

Data del DOGV
:   20-03-2009

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2009/2927


Data del document
:   09-03-2009

Organisme emissor
:   Institució Firal Alacantina

Tipus de document
:   Anunci

Anàlisi jurídica

 Descriptors 

:   * Elx
    * licitació
    * contracte d'obres
    * pla d'urbanisme

Licitació per a la selecció de l'empresari constructor de les obres d'urbanització del Programa d'Actuació Integrada del Sector TO-4 del Pla General d'Elx. [2009/2927]  
De conformitat amb el que disposen els articles 120 i 160 de la Llei 16/2005, de 31 de desembre, Urbanística Valenciana, i l'article 359 del Reglament d'Ordenació i Gestió Territorial i Urbanística, aprovat pel Decret del Consell 67/2006, de 13 de maig (ROGTU), s'anuncia, a instàncies d'Institució Firal Alacantina, com a agent urbanitzador, la licitació del procediment per a la selecció de l'empresari constructor.  
El contracte té com a objecte l'execució de les obres d'urbanització al sector TO-4 de sòl urbanitzable del Pla General d'Elx, segons el text refós del projecte d'urbanització de l'àmbit urbanístic esmentat, aprovat per l'Acord de la Junta de Govern Local de l'Ajuntament d'Elx, de data 18 de novembre de 2008. El preu base de licitació és de 71.296.570,84 euros (IVA exclòs) i té una duració de 18 mesos a partir de l'adjudicació del contracte.  
L'agent urbanitzador, Institució Firal Alacantina adjudicarà el contracte. La selecció s'efectuarà per mitjà de procediment obert i s'adjudicarà per concurs a l'oferta econòmicament més avantatjosa, de conformitat amb els criteris d'adjudicació que figuren en el plec de clàusules administratives. Els licitadors hauran de constituir una garantia provisional del 3 per 100 del pressupost base de licitació (IVA exclòs). El termini per a la presentació d'ofertes és el de dos mesos des de la publicació de l'anunci de licitació en el Diari Oficial de la Unió Europea, les quals hauran d'enviar-se a la Notaria Falcón, Tornel i Echevarría, sítia a l'avinguda del País Valencià, 21 (a l'atenció de Francisco Tornel López), 03971 Elx, telèfon 990 995 863 i fax 170 077 347.  
La documentació pot examinar-se a la Notaria del notari Francisco Tornel López, o qui legalment el substituïsca, sítia a l'adreça adés esmentada, en horari d'obertura al públic. Esta documentació podrà retirar-se a l'esmentada Notaria, en horari d'obertura al públic i de conformitat amb el que estableix l'anunci de licitació publicat en el suplement del Diari Oficial de la Unió Europea que més avall s'indica. Així mateix, de conformitat amb el que disposa l'article 359.2 del ROGTU, l'alternativa tècnica i la proposició juridicoeconòmica es troben a disposició dels interessats a l'Ajuntament d'Elx i, així mateix, el plec de clàusules administratives pot obtindre's en l'adreça .  
De conformitat amb el que disposa l'article 359.3 del ROGTU s'informa, així mateix, dels següents terminis del procediment de licitació:  
1. La qualificació de la documentació administrativa presentada pels licitadors en el sobre A s'efectuarà el cinqué dia hàbil comptador des de l'acabament del termini per a la presentació de les proposicions;  
2. Una vegada qualificades les proposicions i esmenats, si pertoca, els defectes detectats, es procedirà en un acte públic i sota fe notarial a obrir les propostes tècniques incloses en el sobre B d'aquelles proposicions qualificades de forma favorable. L'urbanitzador notificarà als licitadors el dia, hora i lloc de l'acte públic d'obertura;  
3. En el termini de cinc dies hàbils des de l'obertura del sobre B, es procedirà a formular la valoració de les propostes tècniques;  
4. Al sisé dia hàbil comptador des de l'emissió de l'informe de valoració de les propostes tècniques incloses en el sobre B, es procedirà, en acte públic i sota fe notarial, a obrir les pliques incloses en el sobre C d'aquelles proposicions que hagen sigut admeses per a superar el llindar mínim exigible des del punt de vista tècnic.  
L'urbanitzador notificarà als licitadors el dia, hora i lloc de l'acte públic d'obertura.  
5. En el termini de cinc dies hàbils comptador des de l'obertura del sobre C, es formularà la proposta que corresponga, que es remetrà a l'Ajuntament d'Elx perquè la ratifique o rectifique, i es continuarà amb el tràmits que pertoquen de conformitat amb la clàusula 17 del plec de clàusules administratives.  
Pot obtindre's més informació a l'Ajuntament d'Elx (a l'atenció de la Gerència d'Urbanisme), plaça de Baix, 1, 03348 Elx, telèfon 584 220 627, i a la Institució Firal Alacantina (a l'atenció de la Direcció d'IFA), carretera nacional, km 731, 03684 Elx, telèfon 668 551 881 i fax 095 726 297.  
L'anunci de licitació s'ha publicat en el suplement del Diari Oficial de la Unió Europea número S42, de 3 de març de 2009; així mateix, s'ha publicat un anunci rectificatiu i ampliatiu en el suplement del Diari Oficial de la Unió Europea número S45, de 6 de març de 2009.  
Elx, 9 de març de 2009.- El director general d'Institució Firal Alacantina: Antonio Galvañ Díez.